Pančiai

Pančiai () arba tolimai – indėnų tauta, gyvenusi dabartinės Kolumbijos (Andų) teritorijoje. Pančių sukurta kultūra žinoma kaip Tolimos kultūra (). 

Jie kalbėjo pančių kalba, apie kurią žinių išlikę labai nedaug, todėl nėra identifikuojama.Hammarström, Harald; Forkel, Robert; Haspelmath, Martin, eds. (2017). "Panche". Glottolog 3.0. Jena, Germany: Max Planck Institute for the Science of Human History. Dalis tyrėjų priskiria ją karibų kalboms, kuriomis kalbėjo šiauriniai kaimynai muzai, ir su kuriais pančiai dalijosi daug bendrų kultūrinių bruožų.Rivet, Paul (1943): "La influencia karib en Colombia"; RIEN 1/1: 55-93; 283-295. Tačiau XVI-XVII a. ispanų autoriai pažymėjo, kad jų kalba buvo panaši į pichao, kuri irgi nėra identifikuota.Simon, Fray Pedro (1882): Noticias historiales de las conquistas de Tierra Firme en las Indias occidentales. Bogotá, v. 5: 271, 278, 317.

XVI a. pradžioje gyveno apie 300 tūkst. pančių. Per XVI a. tauta buvo visiškai išnaikinta.Gonzalo Guillen (2013). In search of Colombia’s lost Panches, The City Paper.

 Teritorija 
Pančiai gyveno ten, kur dabar yra Kolumbijos Kundinamarkos departamento pietvakariai ir Tolimos departamento šiaurės rytai. Per šią teritoriją teka Magdalenos upė. Jos drėkinamas slėnis, įsiterpęs tarp dviejų kordiljerų, buvo tinkamas žemdirbystei. 

Šiaurinė pančių teritorijos riba buvo Río Negro ir Guarinó upės. Už jų Magdalenos slėnyje gyveno karibai muzai. Pietuose jų žemes uždarė Coello ir Fusagasugá upės. Jos skyrė nuo San Agustino kultūros kūrėjų ir paesų. Rytiniai pančių kaimynai buvo čibčų gentys, gyvenusios Rytų Kordiljeroje: sutagao ir muiskai. Vakariniai kaimynai Centrinėje Kordiljeroje buvo pichao.

Pagrindinės gentys buvo tokaimai (), anapuimai (), suitamai (), lačimiai (), anolaimai (), sikimai (), čapaimai (), kalandaimai (), kalandoimai (), bituimai (), tokaremai (), sasaimai (), gvatikiai () ir kt.Gonzalo Guillen (2013). In search of Colombia’s lost Panches, The City Paper. Pasak metraštininkų, tokaimai buvo civilizuočiausi ir taikiausi, o sikimai – karingiausi.Martínez Trujillo, Ángel Antonio (2005) Los Inconquistables Panches del Magdalena. Bogotá: M.J. Editores.

 Istorija ir visuomenė 
Tolimos kultūros pradžia siejama su III a., kuomet vietos gyventojai ėmė gyventi sėsliai, dirbti žemę. Tiesa, jie gana ilgai išlaikė pusiau klajoklinį gyvenimo būdą. Apie X a. į Magdalenos slėnį migravo karibų gentys, kurios greičiausiai judėjo iš šiaurės upe aukštyn. Jos kultūriškai (kai kuriais atvejais ir kalbiškai) asimiliavo senuosius gyventojus.Rivet, Paul (1943): "La influencia karib en Colombia"; RIEN 1/1: 55-93; 283-295.

Pančiai organizavosi į kasikatus, valdomus vadų siquim. Jų valdžia nebuvo paveldima. Jie buvo renkami atsižvelgiant į tuo metu aktualius poreikius. Būtinos savybės buvo drąsa ir su antgamtiniais reiškiniais susijusios žinios. Yra įrašų apie moteris kasikes, kurios vadovavo šioms bendruomenėms. Vadų valdžią ribojo seniūnų taryba akaima. Šamanai buvo vadinami marirri, piachi arba mohani.Martínez Trujillo, Ángel Antonio (2005) Los Inconquistables Panches del Magdalena. Bogotá: M.J. Editores.

Jų gyvenvietės sudarė hierarchiją ir buvo priklausomos nuo didesniųjų, kur gyveno kasikas. Jos buvo įsikūrusios aukštose ir sunkiai prieinamose vietovėse, pasiekiamose vienu keliu. Norėdami apsisaugoti nuo priešų jie iškasdavo gilius griovius, kurių dugne įtaisydavo užnuodytus smaigus. Namus puošdavo priešų kaukolėmis ir dekoravo jas kaip socialinio prestižo formą.

Tai buvo karingos gentys, ir ispanai pripažino jų didelį strateginį pajėgumą. Muiskai nuolat kentėjo nuo pančių antpuolių, ir pasienio zonose dislokuodavo stipriausius karius, vad. güechas.  Karai vyko ir su muzais bei pichao. Svarbiausi ginklai buvo kuokos, lankai, strėlių ir iečių antgaliai buvo ištepami nuodingų gyvačių, vorų ir skorpionų nuodų mišiniu.Martínez Trujillo, Ángel Antonio (2005) Los Inconquistables Panches del Magdalena. Bogotá: M.J. Editores.
Kariniai įgūdžiai pančiams leido XVI a. pradžioje atremti pirmąsias ispanų užkariavimų bangas, vadovaujamas Juan de Céspedes ir Alonso de San Martín. Tikrasis Kolumbijos Andų tautų užkariavimas prasidėjo 1535, kuomet ispanai pramušė pakrantės tautų pasipriešinimą. Vėliau kelios ekpedicijos žygiavo į pietus, judėdamos palei Magdalenos ir Kaukos upių slėnius. Svarbiausias užkariautojas buvo Gonzalo Jiménez de Quesada. Užkariavimuose naudoti specialiai išdresuoti šunys, kurie buvo įgudę kruvinose šunų atakose aperreadas, kuomet buvo paleidžiami prieš vietinius gyventojus.

Pančių užkariavimą ir kultūrą aprašo misionierius Pedro Simón. Aprašomos gynybinės tvirtovės Anolaimoje ir Bituimoje, kur jie pasinaudojo nelygiu reljefu ir sunkiu privažiavimu, kad priverstų ispanų konkistadorus ir jų sąjungininkus muiskus brangiai sumokėti už pralaimėjimą kruvinuose mūšiuose. Amžininkai mini kanibalizmą. Tikėtina, kad jie praktikavo kanibalizmą kaip būdą įbauginti priešus ir kaip ritualinį būdą įgyti nugalėtųjų savybes.Simon, Fray Pedro (1882): Noticias historiales de las conquistas de Tierra Firme en las Indias occidentales. Bogotá, v. 5: 271, 278, 317.

Pančių užkariavimą 1550 m. pabaigė Antón de Olalla ir Juan Ruiz Orjuela. Tauta buvo išžudyta, o jos likučiai pavergti ir išsiųsti į aukso kasyklas.Gonzalo Guillen (2013). In search of Colombia’s lost Panches, The City Paper.

 Kultūra 
Kaip ir kai kurios kitos Kolumbijos Andų gentys, pančiai vaikystėje deformuodavo kaukoles, kad jos įgautų piramidišką formą. Vaikščiojo beveik nuogi, kūnus dekoruodavo plunksnomis, auskarais ir auksiniais aksesuarais. Pastarieji buvo ypač trokštami ispanų konkistadorų.

Pančiai žiedė keramiką, mokėjo verpti ir austi, paliko ant uolų išraižytus petroglifus. Kaip muzikiniai intrumentai buvo naudojami barškučiai, kriauklių trimitai, varpai, džiovintos sėklos ir būgnai.

Svarbiausias pančių meninis palikimas: gausūs auksiniai aksesuarai, turintys labai aukštą meninę vertę. Populiarios antropomorfinės figūros, pasitaiko sparnuotų žuvų, kiti motyvai. Didelė dalis kultūros palikimo saugomi Kolumbijos aukso muziejuje.De Perdomo, Lucia R. (1975), Excavacaciones arqueológicas en zona Panche - Guaduas, Cundinamarca - Archaeological excavations in the Panche area - Guaduas, Cundinamarca (PDF) (in Spanish), pp. 247–289

Pančių pagrindinis dievas buvo Nanuco. Jo veiksmai buvo persmelkti dvilypės prigimties, jis galėjo ir kenkti, ir globoti, todėl vadintas skirtingais epitetais. Pančiai garbino Saulę, Mėnulį (Quinini), vandenį ir kalnus. Tarp žemesnių dievybių buvo deivė Tulima, dievas su daug galūnių Lulumoy, laiko dievas Locoombo, blogio dievas Eliani ir kiti. Dievai buvo apdovanoti didžiule galia, jie galėjo bausti su didžiuliu įniršiu – ugnikalnių išsiveržimais, liūtimis, žemės drebėjimais, audromis ar sausromis.Simon, Fray Pedro (1882): Noticias historiales de las conquistas de Tierra Firme en las Indias occidentales. Bogotá, v. 5: 271, 278, 317.

 Išnašos 

Kategorija:Andų tautos
Kategorija:Ikikolumbinė Kolumbija